Kolorádó: Végre egy magyar fesztivál, ahol fontosak a női előadók, a feminizmus és a környezetvédelem - GLAMOUR
Kolorádó: Végre egy magyar fesztivál, ahol fontosak a női előadók, a feminizmus és a környezetvédelem
Negyedik alkalommal rendezik meg Budapest legotthonosabb, legbarátságosabb fesztiválját, a Kolorádót. Június 19-22. között ismét miénk a budai hegyek hívotagó hűvössége és elfogadó, befogadó tere, ahol számos külföldi előadó mellett feltörekvő vagy éppen ismert hazai zenekarok, dj-k is fellépnek.
Olvasd el ezt is! 6 kúl program júniusban, amin kötelező ott lenned
Aki ki szokta venni a részét a budapesti éjszakából, annak már csak amiatt is kihagyhatatlan rendezvény a Kolorádó, mert a Madách-téri háromszög, a Toldi és Larm népe négy napra szinte egyemberként költözik fel a Széll Kálmán tértől 20 percre található adyligeti Sztrilich Pál Cserkészparkba, hogy önfeledten együtt szórakozzon a szabadság és az egyetértés jegyében.
Annak ellenére, hogy ez a fesztivál első sorban a budapesti fiatalokért van, akiknek már kicsit elegük lett a túl nagyra és túl drágára nőtt fesztiválokból, mégsem az az érzésed, hogy Magyarországon vagy, még úgy sem, hogy szinte kizárólag csak ismerős arcok vesznek körül. A Kolorádó valahogy elrepít egy teljesen másik világba, ahol a közélet zajától és szennyező, mérgező lélekrombolásától távol érezheted magad, nemcsak fizikailag és lelkileg, hanem még a térerő is elzár mindentől. Nem is gondolnád, milyen felszabadító érzés csak a saját érzékeidre, a barátaidra, a megbeszélt helyszínekre, időpontokra összpontosítani, és nem folyton egy másik térben, az interneten lötyögni. Meggyőződésünk, hogy mindenkinek szüksége lenne időről időre kicsit tényleg elszakadni a külvilágtól, csak simán létezni a jelenben és örülni a mának, szórakozni, ahol minden nem a tökéletesen megkomponált Instagram-posztokról szól.
A többi nagy magyar fesztivállal ellentétben a Kolorádó tényleg hangsúlyt fektet arra, hogy a fellépői aránya egyenlő legyen - alapvetően világszintű probléma, de Magyarországon idén kiemelten nagy gond, hogy a fesztiválok főattrakciói között szinte csak elvétve találni női előadókat. Nos, ez a Kolorádó esetében szerencsére nincs így, tudatos szervezés kérdése csak, hogy a férfiak mellett, a nők is szép számban színpadhoz jussannak egy-egy fesztiválon. Így lehet az, hogy olyan izagalmas női fellépőket hallgathatunk meg élőben, mint Anastasia Kristensen, Deena Abdelwahed, Lafawndah, Kampire, Sentimental Rave, Elena Colombi, Reka és a zenekarokat még csak nem is említettük.
Olvasd el ezt is! Ezek a legizgalmasabb női előadók a magyar fesztiválok idén nyári felhozatalában
Amellett, hogy a női előadók súlyozottságára is tekintettel voltak a szervezők, további programokkal is készülnek kifejezett (de nem csak) a női közönség számára: jelen lesz például a NEM! - Nők Egymásért Mozgalom, akikkel például menstruációs dobozt készíthetsz szegénységben élő nők számára, de kint lesz a NANE is, akik önvédelmi tréninget tartanak nőknek. Lehet majd hímezni, jógázni, kollázst készíteni, megismerheted a TASZ, a Helsinki és az Amnesty munkáját is, illetve további kézműves foglalkozásokon is részt vehetsz az esti koncertek, bulik előtt.
A környezetvédelem nemcsak politikai vizeket kavar már fel, hanem egyre többen egyre nagyobb hangsúlyt fektetünk a környezetbarát életmódra, és nem is gondolnád, hogy egy-egy fesztivál mekkora károkat, környezetszennyezést tud okozni. A visszaváltható pohár manapság már alap a legtöbb európai fesztiválon, de fontos még ezen felül is odafigyelnünk arra, hogy ne szemeteljük tele a természetet. A Zero Waste előadás és workshop pont erre hívja fel a figyelmet, és lehetőségeket kínál, tanácsokat ad arra, miként tehetünk még többet a Földünk megóvása érdekében csupán a közvetlen környezetünkben, otthonunkban, életünkben. A fast fashion márkák szintén óriási szennyezést sújtanak a környezetre, a Kolorádó ebbe a harcba is beáll, a merch pultnál újrahasznosított ruhákból készült darabokat is lehet majd kapni, ha teheted és vásárolnál, akkor válaszd inkább ezeket.
Olvasd el ezt is! Munkácsi Brigi minden titkot elárult a környezettudatosságról: rengeteget tanulhatsz tőle
Gyere és te is éld át a Kolorádó különleges hangulatát június 19-22. között, de ne felejts el rétegesen öltözködni, mert a júniusi esték még igencsak hűvösek a budai hegyekben. Jegyek még kaphatók, és további információkat itt találsz.
Kolorádóhangulat 2017-ből:
Kemény Zsófi elárulta, ki az a 10 nő, akire felnéz
Munkahelyi és házassági konfliktusokra számíthatsz - Egymondatos horoszkóp: január 28. Kedd
Katalin hercegné bemutatja a szürke 50 árnyalatát: micsoda ruha
A Kuglófoslány ma tökéletes kis fekete ruhát viselt
Selena Gomez azzal vádolja Justin Biebert, hogy érzelmileg bántalmazta
A Grammy legmeghatóbb pillanata: Demi Lovato drogtúladagolása után először állt színpadra
A Grammy vörös szőnyegén ezek férfiak jobban tolták a puccot, mint a nők